Kabupaten Karo

Kabupaten Karo (Aksara Karo: ) adolah kabupaten nan talatak di Sumatera Utara, Indonesia. Ibukota kabupaten iko talatak di Kabanjahe.  Laweh kabupaten ko 2.127,25 km² jo jumlah panduduak sabanyak  415.878 jiwa (2019). Salain itu, kabupaten ko marupokan tampek asa urang Karo nan saari-ari mangecek jo bahaso Karo.

Wilayah kabupaten ko talatak di Pagunuangan Bukik Barisan bakatinggian 600 inggo 1.400 meter di ateh pamukaan lauik. Sakitar 60,99% wilayahnyo masih utan rimbo. Kabupaten ko tanamo juo jo imbauan "Tanah Karo Simalem" dek punyo hawo nan sajuak jo suhu antaro 16 inggo 17° C.

Pambagian administrasi 
Kabupaten Karo tabagi dalam 17 kecamatan. Barikuik daftar kecamatan sarato laweh jo jumlah panduduaknyo:

Catatan: baso kaampek kecamatan batando * tamasuak dalam Area Medan Metropolitan.

Geografi

Bateh wilayah 
Bateh-bateh wilayah Kabupaten Karo antaro lain:

Bantang alam 
Kabupaten Karo talatak pado katinggian di ateh Bukik Barisan. Dek itu, ado banyak puncak gunuang di kabupaten ko. Duo puncak di antaronyo adolah duo puncak tatinggi di Sumatera Utara, yaitu Gunuang Sinabung (2412 meter) jo Gunuang Sibayak (2172 meter). Dari daerah ko maalia pulo banyak batang aia nan jadi mato aia untuak panduduak Sumut. Banyak dari batang aia tasabuik nan bamuaro ka Selat Malaka, sadangkan nan maalia ka Danau Toba hanyo ciek batang aia. Ilia dari batang aia di Danau Toba barubah manjadi Sarasah Sipiso-piso. Salain batang aia, ado pulo mato aia lainnyo di dalam area kabupaten ko, yaitu Danau Toba jo Danau Lau Kawar (200 ha).

Ekonomi 
Pado taun 2005, GDP per kapita Kabupaten Karo mancapai 11,65 juta rupiah, atau sapangkek jo US$1.200. Kiro-kiro ado 74% panduduaknyo nan bakarajo di parak, sawah, jo ladang, nan manyumbang 60% kanaiakan GDP daerah. Kudian, sektor nan banyak diminati adolah sektor pamarintahan nan manyumbang 11% GDP daerah.

Demografi 

Panduduak di Kabupaten Karo umumnyo adolah uang Karo dan mayoritas maanuik agamo Kristen. Data BPS Kabupaten Karo 2020, panduduak nan baagamo Kristen mancapai 75,04% (Kristen Protestan 57,59% jo Katolik 17,46%) dari 415.878 jiwa panduduak (taun 2019). Salain itu agamo Islam banyak juo dianuik panduduak Kabupaten Karo, yakni mancapai 24,15% dan salabiahnyo baagamo Buddha 0,56%, Konghucu 0,23% jo Hindu 0,02%.

Rujuakan 

Kabupaten di Sumatera Utara